钦定古今图书集成/明伦汇编/氏族典/第478卷 > 《廖用贤尚友录》 > 万宝常
## 钦定古今图书集成/明伦汇编/氏族典/第478卷 > 《廖用贤尚友录》 > 万宝常

按《隋书万宝常传》：“宝常，不知何许人也。父大通，从梁
将王琳归于齐，后复谋还江南，事泄伏诛。由是宝常
被配为乐户，因而妙达钟律，遍工八音。历周洎隋，俱
不得调。开皇初，奉诏造诸乐器，其声雅淡，不为时人
所好，太常善声者多排毁之。宝常贫无子，其妻因其
卧疾，窃其资物而逃。宝常饥馁，无人赡遗，竟饿而死。”